Амалия Хромиш

Универзитет у Новим СадзеПериод твореня1975—2005Жанрирадийске новинарство, 
прекладательство, литература, ґлумаПохованана руским теметове у ДюрдьовеНаградиНаграда за радио емисию з обласци красного слова и музики, Ужгород
Амалия Хромиш, (*18. април 1951—†14. юний 2007), професорка русийского язика, новинарка, прекладателька, поетеса, културна творителька.

 Биоґрафия 

Амалия Хромиш народзена 18. априла 1951. року у Дюрдьове.Амалия Хромиш (1951-2007), Зборнїк роботох „STUDIA RUTHЕNICA” 12 (25), 2007, бок 158. Оцец Яким и мац Серафа родз. Гарди. До основней школи почала ходзиц у Дюрдьове, а потим ше зоз родичами преселєла до Нового Саду дзе закончела ґимназию и Филозофски факултет, оддїл русийски язик и литературу. Вона була унука Янка Хромиша (1901-1966, псевдоним Бачи Горки), автора кнїжки писньох Квиток младосци хтора обявена 1939. року. Амалия любела буц у єй дїда, опатрала и читала кнїжки з його богатей библиотеки, и вон, напевно, мал одредзени уплїв на єй интелектуалне формованє. Як у пар нагодох сама гуторела "мой дїдо ме научел думац и розсудзовац". Дїдо Янко охрабрел свою унуку же би почала писац поезию и вона свойо писнї обявйовала у сараєвским  часопису за дзеци Пионир за хтори була у пар нагодох и наградзована. 

По дипломованю, кратши час Амалия Хромиш преподавала русийски язик у Ґимназиї у Руским Керестуре, а робела тиж и як редактор у Заводзе за видаванє учебнїкох у Новим Садзе.

У Радио-телевизиї Нови Сад Амалия Хромиш робела од 1976. по 2005. рок, скоро полни трицец роки. Слухаче ше єй дзечнє здогадую по радийских емисийох Красне слово и музика и Стретнуца на 10. Амалия Хромиш пририхтала и за потреби Рускей редакциї Телевизиї Нови Сад вецей емисиї и репортажи з велїх обласцох. 

На Фестивалу радия и ТВ националних меншинох у Ужгородзе достала награду за емисию з обласци красного слова и музики.

 Инши активносци 
Була прекладатель зоз русийского на наш руски язик, окреме наукових роботох з обласци язика. Анґажовала ше и як судийски толмач за русийски и руски язик. 

Под час роботи у Радию Амалия Хромиш ше од 1976. року уключела и до театралней роботи у Новосадскей сцени Аматерского руского театра Дядя. По 1982. рок одбавела три замерковани улоги у театралних фалатох – Дядя Ваня, Радован Треци и Спреводзкоше. Же свою роботу як театрални аматер похопела озбильно – доказує и факт же з успихом закончела Драмски студио у сезони 1978/1979, на ґрупи ґлуми. 

Амалия Хромиш дзечнє сотрудзовала, як автор текстох (стихох), з композиторами та так настали вецей познати шпиванки хтори виводзени на наших фестивалох. Окреме успишну музику на єй тексти зложели члени ґрупи Роса. 

Член Дружтва за руски язик, литературу и културу Амалия Хромиш була од 1977. року. Була член Линґвистичней секциї та член Скупштини Дружтва. Дзечнє сотрудзовала и брала учасц у витвореню видавательних програмох Дружтва.

Амалия Хромиш ше похорела и 2005. року пошла до пензиї. Умарла 14. юния 2007. року у Новим Садзе. Похована є 16. юния 2007. року на руским теметове у Дюрдьове. 

Леґат – дарунок Амалиї Хромиш од понад 1000 (1071) кнїжкох (628 руских, 195 по сербски и 448 на других язикох) ше од 14. новембра. 2012. року и урядово  находзи у Основней школи у Дюрдьове.

 ТЕКСТИ ПИСНЬОХ 
+У народним духуРокНаслов текстаАвтор музики1988.Ой, соколеАгнета Тимко1991.Цо ме то так пече Дюра Будински1992.Писня о тебеДюра Будински1994.Зохабел меЮлиян Рамач-Чамо1997.Ей, по росиКветослава Бенкова

+У забавним духуРокНаслов текстаАвтор музики1987.Писня любовиАгнета Тимко1988.Одлєцим ґу хмариДюра Будински1988.А тебе нєтАгнета Тимко1989.ВалцерЯнош Гайдук1990.Геленка Мирослав Пап1991.Даремно ме витри будзаСлава Варґа2010.Гайзибан у молги Александер Човс

+Ружова заградкаРокНаслов текстаАвтор музики1990.Здогадованє на Дюрдьов Дюра Будински1990.Чайки Агнета Тимко1990.Младосци моя Дюра Будински1991.Провадзи мили милу Кветослава Бенкова1991.Дуга у капкох Дюра Будински1991.Дзе путуєш мой панє Агнета Тимко1993.ЛевонкаКветослава Бенкова1994.Селїдби Агнета Тимко2003.Я тебе нє радаДюра Будински2004.Кед одходзел мужичокКветослава Бенкова2007.То лєто сцигло Кветослава Бенкова

 Литература  и вязи 

 Амалия Хромиш, биоґрафия и список композицийох у хторих похасновани єй писнї. Червена ружа 1962-2011 Том II, бок 544.
 Serbsko-ruski slovnïk, Volume 1, Filozofski fakultet, Katedra za rusinski jezik i književnost, 1995 - 895 pages 
  Jugoslavo-Ruthenica II: роботи з рускей филолоґиї и историї :: COBISS+ 
 Здогадованє  - автор Амалия Хромиш, Ерато над Коцуром, билтен Клуба писательох, новинарох, публицистох и прекладательох ISSN 0354-8678  (ч. 8, 2005, стр. 63-65) 

 Вонкашнї вязи 

 Ирина Давосир МАТАНОВИЧ - портрет оперскей диви, автор Амалия Хромиш, ТВ Войводина
 Амалия Хромиш, Тексти єй писньох на хтори компоновани шпиванки

 Референци 

Катеґория:Руснаци у Сербиї
Катеґория:Новосадянє
Катеґория:Поета
Катеґория:Народзени 1951
Катеґория:Умарли 2007
Катеґория:Наставнїки
Катеґория:Новинаре
Катеґория:Текстописци за композициї
Катеґория:18. април
Катеґория:14. юний